FLUORID A VÍZBEN
Vízminták fluorid tartalmának meghatározása

(Eredeti cím: FLUORID IN WATER

Determining the fluoride concentration in a water sample)

Szerző
Vámos István, Petrik SZKI, Budapest, Hungary; vamos@petrik.hu 

Nyelv
Angol, magyar
Összefoglalás
Számtalan élelmiszer, ásványvíz, fogpaszta, tea tartalmaz fluorid-ionokat. Ezen ionok kimutatása – különösen nagyon kis koncentrációk esetén, nem könnyű feladat. Ebben a mérési feladatban a fluorid tartalom maghatározást fogjuk a vizsgálni direkt potenciometriás módszerrel. Azt is szeretnénk megtudni, hogy mekkora az a legkisebb fluorid koncentráció, melyet az adott módszerrel még megbízhatóan ki tudunk mutatni. 

Feladatcsoport típusa
B
Ez a feladatcsoport a következő kompetenciák fejlesztésében segít:

· Természettudományos ismeretek alkalmazása a problémamegoldás során

· Csapatmunkával kombinált problémamegoldás

· Kommunikáció
Mérési technika
Potenciometria
Alkalmazási terület
Élelmiszeripar, üdítőital gyártás
Idő
Gyakorlati idő: 180 perc
Elméletre szánt idő: 45 perc
Iskolán kívüli idő: 90 perc
StandardBase szabványvizsgálatok
Determination of fluoride ion content of toothpaste using potentiometry
StandardBase mérési technikák
Potentiometry

Egyéb források
GlaxoSmith Kline; www.gsk.com

www.iupac.org/publications/pac/1994/pdf/6612x2527.pdf 

www.fluoride-journal.com/98-31-2/31274-80.htm

www.nico2000.net/Book/Guide1.html

Diák feladatleírás
Fluorid a vízben: Vízminták fluorid tartalmának meghatározása
Tanulmányozd át néhány ásványvizes palack címkéjét (az alábbiakban is láthatsz kettőt) Nézd meg, hogy feltüntetik-e rajta a fluorid tartalmat!

- Hogy tudnád eddigi tanulmányaid alapján meghatározni a víz fluorid tartalmát? 

- Milyen fluorid meghatározási módszerekről hallottál? 

- Milyen legkisebb fluorid tartalmat tudnál kimutatni?

A Margitszigeti kristályvíz ásványvizes palack címkéje

Az Apenta Optima ásványvizes palack címkéje
Rövid összefoglaló
A laboratórium, melyben dolgozol számos vízmintát vizsgál. Ezekben többek között fluorid tartalmat kell mérni. A laborban rendelkezésre álló készülék pH/mV-mérő berendezés megfelelő fluorid ioszelektív elektróddal. A mérések elvégzése mellett azt is jó lenne tudni, hogy a mérési módszerrel mi a legalacsonyabb kimutatási határ, ugyanis feltételezhető hogy olyan ásványi vizeket is vizsgálni kell, melyben a fluorid tartalom kisebb mint 0.1-0.2 mg/dm3. 

Elvégzendő vizsgálatok
Egy csoport tagjaként fogsz dolgozni. Legalább két csoportot kell szervezni a mérések elvégzéséhez.

Az (A) csoport a módszer által elérhető legalacsonyabb kimutatási határt fogja meghatározni, a (B) csoport 2-3 féle palackozott ásványvíz fluorid tartalmát méri. Célszerű olyan ásványvizet választani, melynek címkéjén fel van tüntetve a fluorid tartalom – ez utólag nagyon egyszerű önellenőrzést tesz lehetővé  A munka befejeztével készítsenek a csoportok egy-egy összefoglaló jegyzőkönyvet és egy cikket a méréseikről és a PROBASE-ről az iskolaújság számára.

A gyakorlati munka elvégzése előtt gondoljátok át és vegyétek figyelembe a mérés elvégzése során felmerülő veszélyforrásokat!

A feladatok elvégzéséhez szükséges idő:
Információ gyűjtés a könyvtárban és az Interneten - 3 x 45 perc
Gyakorlati munka (kimutatási határ) - 3 x 45 perc  (A-csoport)

Gyakorlati munka (vízminták fluorid tartalmának mérése) - 3 x 45 perc (B-csoport)

Adatok ellenőrzése, jegyzőkönyvírás - 45 perc 

Cikkírás az iskolai újságba – 45 perc
Mérési eredmények
A-csoport
Hasonlítsd össze az általad kapott kimutatási határt a megadott mérési adatlap értékeivel

B-csoport
Hasonlítsd össze az általad mért fluorid tartalmakat a palackozott ásványvíz címkéjén található értékekkel (a gyártó adataival) 

Eredményeidet a következő módon add meg: 

1. 1-2 oldalas jegyzőkönyv, csatolva a kalibrációs görbe illetve a kimutatási határ 
2. Cikk az iskolaújság számára (100-150 szó).

Önellenőrző feladat diákoknak
Töltsd ki az alábbi táblázatot! Ha több mint 3 nemleges válaszod lenne, konzultálj tanároddal!

1. A kulcsszavak alapján sikerült megfelelő információhoz jutnod?

2. A megadott cikkeken és honlapokon kívül találtál-e más hasznosítható információt?

3. Össze tudnád foglalni a fluorid ISE alkalmazásának előnyeit és hátrányait?

4. Ismered és tudod alkalmazni a Nernst egyenletet?

5. Használtál már a gyakorlatban pH/mV-mérőt ?
6. Érted a kimutatási határ lényegét?

A csoportmunka során

1. Meg tudtátok arányosan osztani az elvégzendő feladatokat?

2. Megosztottad felmerülő problémáidat csoporttársaiddal?

3. Meg tudod becsülni mérési eredményed realitását?

4. Összehasonlítottad a mérési eredményeidet az elvárható értékekkel, konzultáltatok erről egymás közt?
Tanulói adatlap: mérési eljárások
Használd a Determination of fluoride ion content of toothpaste using potentiometry leírást a www.standardbase.com honlapról
Megjegyzés: A fenti eljárás 4. pontját nem kell elvégezni – Preparation (fogpaszta előkészítése).

Tanulói adatlap:

Kivonat egy fluorid ionszelektív elektród technikai adatlapjából
Elektród meredekség 25 °C : 54±5 mV/dekádonként

A lineáris mérési tartomány : 0.1 to 1900 ppm

Kimutatási (detektálási) határ : 0.02-0.1 ppm

Válaszidő : < 10 másodperc (az elektród bemerítésétől eltelt idő, amikor a jelváltozás min. 90%)
A bemerítéstől a stabil jelleolvasásig eltelt időtartam : 2 -3 perc (ez részben függ a referencia elektród típusától)

Feszültség drift (in 1000 ppm) < 3 mV/nap (8 óra)
Az ionszelektív elektródokkal kapcsolatban mindenképp érdemes meglátgatni az alábbi honlapot: Recomendations for nomenclature of ION-selective electrodes (IUPAC Recommendations, 1994) www.iupac.org/publications/pac/1994/pdf/6612x2527.pdf)
Tanári útmutató
Rövid áttekintés a mérési feladat céljairól

A tanulók egy feltételezett üdítőital palackozó üzem analitikai laboratóriumában dolgoznak. A tanulóktól elvárás a csoportmunka. Feladatuk néhány palackozott ásványvíz fluorid tartalmának valamint a mérési módszer kimutatási határának meghatározása. 
Fejlesztendő kompetenciák
A tanulók megtanulják
· Gyakorlati és elméleti tudásukat felhasználni természettudományos probléma megoldására: (potenciometria, Nernst egyenlet, ionszelektív elektród, referencia elektród, kalibrációs görbe) 

· Meghatározni a kimutatási határt
· Használni az internetet, információ gyűjtés módszereit
· Hogyan oldjanak meg feladatokat csoportmunkában
· A cikkírás alapjait, fejlesztik kommunikációs képességeiket
Szervezés
Minimális csoportlétszám: 2 

A-csoport határozza meg a fluorid ionszelektív elektród kimutatási határát és megrajzolja a kimutatási határ kalibrációs görbéjét. 

B-csoport méri meg néhány palackozott ásványvíz fluorid tartalmát (javasolt fluorid tartalom nagyobb mint 0.2 mg/dm3). Készítsenek kalibrációs görbét (pl. Microsoft Excel segítségével) 
Óraterv a tanároknak
· Tanári bevezető (max. 45 perc)

A szükséges eszközök és vegyszerek számbavétele

A feladattal kapcsolatos elvárások pontos megfogalmazása (tartalmi és formai követelmények)

· 1x45 perc: információ gyűjtés, vízminták beszerzése

A témához tartozó teszt kitöltetése, megbeszélése 
· A csapatmunka megszervezése

· 1x25 perc: a szükséges eszközök áttekintése

· 3x45 perc: minta előkészítése, a vas-ion tartalom növekedésének mérése a korróziós közegben 

· 1x45 perc: jegyzőkönyv készítése, eredmények kiértékelése

A-csoport
· Kimutatási határ mérése (fluorid ISE) (3 x 45 perc)

· Jegyzőkönyvkészítés, adatok ellenőrzése (45 perc)

· Cikkírás az iskolaújság részére (45 perc)

B-csoport
· Különböző vízminták fluorid tartalmának mérése (3 x 45 minutes)

· Jegyzőkönyvkészítés, adatok ellenőrzése (45 perc)

· Cikkírás az iskolaújság részére (45 perc)

Gyakorlati tanácsok
Kimutatási határ és a TISAB 
A IUPAC meghatározása szerint: az a koncentráció, melynél a mért potenciál eltér a lineáris regresszióval közelített értéktől 18 mV-nál nagyobb mértékben. Gyakorlatban a kimutatási határ úgy határozható meg, hogy kalibrációs görbét veszünk fel egyre kisebb koncentráció tartományokban (pl. 100, 10, 1, 0.1, 0.05, 0.01 ppm) Illesszünk két egyenest a kapott mérési pontokra. A kimutatási határ a két egyenes metszéspontjával definiálható. A tengelyeken a mért elektromotoros erőt illetve a fluorid koncentráció (ionaktivitás) negatív logaritmusát log[F-] mérjük fel). 

(Dr. C. Rundle szíves engedélyével)

Diákjaink még nem biztos, hogy találkoztak a TISAB fogalmával. Ennek lényegét a mérés előtt tisztázzuk a tanulókkal. Ebben a mérésben az oldatsorozat tagjait valamint az ismeretlen vízmintát a TISAB oldat segítségével készítjük el. 
Felszerelés, vegyszerek, mérési 

A Determination of fluoride ion content of toothpaste using potentiometry c. mérési eljárás www. standardbase.com honlapról minden átvehető az alábbi módosításokkal 

- standard oldatok a kalibrációs görbéhez: 10-1 -10-2 -10-3 -10-4 F- mol/dm3
- standard oldatok a kimutatási határ megállapításához: 10‑1 ‑10‑2 ‑10‑3 ‑10‑4 ‑10‑5 ‑10‑6 ‑10‑7 F- mol/dm3
Mérési eredmények
Tapasztalataink szerint a különböző palackozott ásványvizek fluorid tartalma jól megegyezik a címkén feltüntetett értékekkel, ezért javasoljuk a tanári ellenőrzéskor ezen értékek elfogadását. Ha az ettől való eltérés 10%-on belül van, akkor az nagyon jó mérési eredménynek számít. 50%-nál nagyobb eltérést tekintetünk “gyenge” mérési eredménynek. A kimutatási határként kb. 0.1- 0.3 mg/dm3 értékhatárokat fogadhatunk el egy átlagos fluorid ISE elektródra.
Az alábbiakban két kalibrációs görbét mutatunk be, az első egy “normál” kalibrációs görbe, a második pedig a kimutatási határ mérése során mért értékeket mutatja, a kimutatási határ bejelölésével (Detection limit).

1. ábra
E a mért elektromotoros erő V-ban (vagy mV-ban)

2. ábra
E elektromotoros erő, ai ionaktivitás (a gyakorlatban a ci-vel helyettesítjük)
TESZTFELADATOK
Válaszd ki a helyes választ!

1. Az Európai Unió szabályozása szerint a F- tartalom határértéke az ivóvízben

a) 1.8 mg/dm3
b) 1.5 mg/dm3
c) 0.8 mg/dm3
d) 0.1 mg/dm3
2. Mely ionok zavarnak számottevően a direkt potenciometriás fluorid-ion mérésnél?

a) Klorid ionok

b) Karbonát ion

c) CO2 gáz

d) Hidroxid ionok

3. Számold ki az oldat  pF értékét, ha c(F-)= 3.15 10-3 mol/dm3
a) 3.15

b) 11.72

c) 2.50

d) 3.67

4. A fogpaszta fluorid tartalma

a) Növeli azosteoporosis kockázatát

b) Segít megelőzni a fogszúvasodást

c) Nincs pozitív hatása

d) Csontrákot okoz

Megjegyzés: a helyes válaszokat piros színnel jelöltük.

TESZTFELADATOK
Válaszd ki a helyes választ!
1. Az Európai Unió szabályozása szerint a F- tartalom határértéke az ivóvízben

a. 1.8 mg/dm3
b. 1.5 mg/dm3
c. 0.8 mg/dm3
d. 0.1 mg/dm3
2. Mely ionok zavarnak számottevően a direkt potenciometriás fluorid-ion mérésnél?

a. Klorid ionok

b. Karbonát ion

c. CO2 gáz

d. Hidroxid ionok

3. Számold ki az oldat  pF értékét, ha c(F-)= 3.15 10-3 mol/dm3
a. 3.15

b. 11.72

c. 2.50

d. 3.67

4. A fogpaszta fluorid tartalma

a. Növeli azosteoporosis kockázatát

b. Segít megelőzni a fogszúvasodást

c. Nincs pozitív hatása

d. Csontrákot okoz

Visit us at www.pro-base.eu 

